
	Comisia pentru buget, finanţe şi bănci

   Bucureşti,   19.02.2007
   Nr. 22/767
	
	Comisia juridică, de disciplină şi imunităţi
   Bucureşti,    19.02.2007
   Nr. 31/1406


Biroul Permanent

al

Camerei  Deputaţilor

Vă înaintăm, alăturat, raportul comun asupra propunerii legislative pentru modificarea şi completarea Ordonanţei Guvernului nr. 22 din 30 ianuarie 2002, privind executarea obligaţiilor de plată ale instituţiilor publice, stabilite prin titluri executorii, cu care comisiile au fost sesizate în fond cu adresa Biroului Permanent nr. Pl-x 899  din 22 noiembrie 2006.
	PREŞEDINTE,

Mihai Nicolae Tănăsescu
	PREŞEDINTE,

Sergiu Andon


Parlamentul  României

[image: image2.png]FOMANIA




	Comisia pentru buget, finanţe şi bănci

   Bucureşti,   19.02.2007
   Nr. 767
	
	Comisia juridică, de disciplină şi imunităţi
   Bucureşti,   19.02.2007
   Nr. 1406


RAPORT COMUN

asupra propunerii legislative pentru modificarea şi completarea Ordonanţei Guvernului nr. 22 din 30 ianuarie 2002, privind executarea obligaţiilor de plată ale instituţiilor publice, stabilite prin titluri executorii
Cu adresa nr.Pl-x 899 din 22 noiembrie 2006, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci şi Comisia juridică, de disciplină şi imunităţi, cu propunerea legislativă pentru modificarea şi completarea Ordonanţei Guvernului nr. 22 din 30 ianuarie 2002, privind executarea obligaţiilor de plată ale instituţiilor publice, stabilite prin titluri executorii. Iniţiatorii acestei propuneri legislative sunt domnii deputaţi Frâncu Emilian, Ghişe Ioan, Paveliu Marian şi Săpunaru Nini, din cadrul Grupului parlamentar al Partidului Naţional Liberal.
La întocmirea raportului s-au avut în vedere avizul favorabil nr. 778 din 5 iunie 2006 al Consiliului Legislativ, precum şi punctul de vedere negativ al Guvernului.
Prezentul proiect de Lege are ca obiect de reglementare modificarea şi completarea O.G. nr. 22/2002, aprobată cu modificări prin Legea nr. 288/2002, cu dispoziţii care să permită:

· includerea cu prioritate, în prima lege de rectificare a bugetului de stat pe anul respectiv, sau în bugetul pe anul următor, a sumelor necesare îndeplinirii obligaţiilor de plată ale instituţiilor publice stabiite prin titluri executorii;
· reglementarea în mod expres a obligaţiei conducătorului instituţiei publice de a recupera prejudiciul produs de la persoanele vinovate;

· instituirea obligaţiei de a include pe site-urile proprii fiecărei instituţii publicd, precum şi pe site-ul Ministerului Finanţelor Publice, a informaţiilor referitoare la obligaţiile de plată ale respectivelor instituţii, stabiite prin titluri executorii.

Proiectul de Lege face parte din categoria legilor ordinare, potrivit art. 76/73 din Constituţia României, republicată.

In conformitate cu prevederile art. 61 din Regulamentul Camerei Deputaţilor, membrii Comisiei juridice au examinat propunerea legislativă susmenţionată, expunerea de motive, avizul Consiliului Legislativ şi punctul de vedere al Guvernului, în şedinţa din 30 ianuarie 2007. La şedinţă a participat, în calitate de invitat, din partea Ministerului Justiţiei, doamna secretar de stat Kibedi Katalin Barbara. Domnia Sa a precizat că dificultăţile ivite în aplicarea O.G. nr. 22-2002 au fost sesizate de către Guvern, care pregăteşte modificarea acestui act normativ prin introducerea unui termen de graţie de două sau trei luni, pentru a nu împiedica executarea creanţelor împotriva statului. Proiectul de modificare se află încă în stadiul de avizare la nivelul Guvernului.

Cu acest prilej, membrii Comisiei juridice au constatat că elaborarea unor proiecte de lege de rectificare a legilor bugetare anuale ar putea întârzia plata creanţelor ce reprezintă titluri executorii, situaţii ce ar putea genera alte litigii între părţi. Totodată, membrii Comisiei au convenit asupra faptului că O.G. 22/2002 trebuie modificată pentru a deveni operantă, însă iniţiativa legislativă supusă dezbaterii nu propune cele mai oportune soluţii în acest sens.
La dezbaterea propunerii legislative au fost prezenţi 14 deputaţi, din totalul de 25 de membri ai Comisiei juridice, de disciplină şi imunităţi.

In urma dezbaterilor şi a opiniilor exprimate, membrii Comisie juridice au hotărât, cu unanimitate de voturi, respingerea propunerii legislative pentru modificarea şi completarea Ordonanţei Guvernului nr. 22 din 30 ianuarie 2002, privind executarea obligaţiilor de plată ale instituţiilor publice, stabilite prin titluri executorii, redactând un Raport preliminar ce a fost transmis spre analiză şi decizie Comisiei pentru buget, finanţe şi bănci, cu menţiunea că dacă în urma discuţiilor ce vor avea loc la Comisia pentru buget, finanţe şi bănci se va ajunge la o soluţie diferită de cea reţinută în raportul preliminar, se va conveni asupra realizării unei şedinţe comune a celor două Comisii.
Comisia pentru buget, finanţe şi bănci a dezbătut propunerea legislativă pentru modificarea şi completarea Ordonanţei Guvernului nr. 22 din 30 ianuarie 2002 în cadrul şedinţei din data de 13 februarie 2007   şi a hotărât, cu majoritate de voturi, adoptarea soluţiei emise de Comisia juridică, de disciplină şi imunităţi şi întocmirea unui raport comun de respingere. 
La lucrările comisiei au participat 22 deputaţi, din totalul de 28 membri ai comisiilor.

Propunerea legislativă a fost respinsă de Senat în şedinţa din data de 14 noiembrie 2006.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a  Camerei Deputaţilor.
In urma dezbaterii propunerii legislative, în şedinţele din 30 ianuarie 2007 si 13 februarie 2007, Comisiile propun respingerea  propunerii legislative.
	PREŞEDINTE,

Mihai Nicolae Tănăsescu

SECRETAR,

Radu Cătălin Drăguş


	PREŞEDINTE,

Sergiu Andon
SECRETAR,

George Băeşu


Experţi:

Valentin Dumitru

Rădoi Florentina       

